Caz revoltător. Primarul din Jilava, filmat când agresează o femeie
- Cristian Raducanu
- 8 martie 2024, 18:39
Contribuabilii din Jilava au fost umiliți de edilul Elefterie Petre Ilie. Acesta a fost filmat în timp ce agresează și bruschează contribuabilii care au venit să-și plătească taxele.
Scene ireale s-au petrectut la câția kilometri de Capitala României, București. În comuna Jilava din județul Iflov, edilul a fost înregistrat video de doi cetățeni în timp ce se comportă ca și cum Primăria ar fi fost trecută pe persoană fizică. Primarul își abuzează fizic și verbal contribuabilii.
Contribuabili bruscați și înjurați de un primarul din Jilava
În plus, edilul i-a bruscat și izgonit din sediul primăriei pe cei doi cetățeni care au venit să-și exercite datoria de cetățean. Mai grav este faptul că una dintre cele două persoane agresate este femeie. Olguța Petruța Penciulică cu domiciliul în Jilava l-a înregistrat pe primarul din comună, Elefterie Petre Ilie cum își agresează fizic și verbal contribuabilii.
Femeia a venit să solicite un certificat fiscal, însă a plecat din biroul primarului cu gândul de a obține un certificat medico-legal din cauza agresiunilor la care ar fi fost supusă de edilul din Jilava.
Femeia agresată a cerut certificat medico-legal
"Bătălie luată … în primărie! La Jilava! Am îndrăznit să solicit primăriei Jilava un certificat fiscal, iar acum astept unulmedico-legal în urma agresiunii la care am fost supusă. Atitudinea primarului Elefterie Petre Ilie este de ultima speță și dovedită cu diferite ocazii. Motivul? Uite-așa vrea dânsul!Dacă nu se schimbă ei, îi schimbam noi!", a transmis pe Facebook, Olguța Petruța Penciulică.
În mesajul transmis pe rețelele de socializare femeia face apel la toți cetățenii, care au fost abuzați fizic să povestească întâmplările pentru ca mai apoi femeia să le publice.
Primarul agresiv ar fi dat ordin ca femeia să fie amendată
P.S. Dacă a mai intampinat cineva asemenea probleme, vă invit să scrieți în comentarii. Iar dacă mai aveți filmări, vă rog să mi le transmiteți. Le pot posta în cazul în care teama nu vă lasă. Știm că acționează ca un interlop. E timpul să afle toată lumea", se arată în postare de pe Facebook.
Ulterior, chiar de 1 martie, femeia a fost primit prin poștă o amendă de 1.000 de lei pentru tulburarea liniștii și ordinii publice.